# **PÁLYÁZATI FELHÍVÁS**

Az „Alapítvány az Apáczai Gimnáziumért” kuratóriuma a 2018-as évre pályázatot hirdet a gimnázium diákjai számára az alábbiak szerint:

**Pályázati célok:**

1. kategória: Az iskola oktatási kínálatát bővítő vagy a diákéletet, illetve a tanórán kívüli tevékenységek palettáját színesítő akciók, sport és egyéb rendezvények, kiadványok megvalósítását szolgáló kezdeményezések segítése (egyéni pályázatok alapján)..

2. kategória: Diákok tanulmányi versenyeken, kötelező osztálykirándulásokon való részvételének támogatása (egyéni pályázatok alapján).

3. kategória: Rászoruló és arra érdemes diákok szakmailag is indokolt segítése.

**Elbírálás:**

Pályázni az év folyamán három ciklusban lehet.

A felhasználható összeg 600 ezer forint.

Az egyes ciklusok zárási határideje:

1. ciklus: 2018. január 26.
2. ciklus: 2018. április 27.
3. ciklus: 2018. október 5.

A pályázatokat a megfelelő költségvetés csatolásával pályázati adatlapon kell leadni az adott ciklusok zárási határidejéig a titkárságon, esetleg Zsigri tanár úrnak, akitől már a pályázat beadása előtt **érdeklődni kell** a csatolandó számlákra vonatkozó tudnivalókról. (Adatlap kapható a titkárságon, illetve letölthető az iskola honlapjáról.)

*Határidő után érkező pályázatok automatikusan a következő ciklusban lesznek elbírálva.*

A kuratórium a zárási határidőt követően minden pályázathoz megjelölheti, hogy milyen ajánlások beszerzését tartja még szükségesnek és ezt közli a pályázókkal. Az ajánlások beszerzésére egy hét áll a pályázók rendelkezésére, s ezt követően három héten belül a Kuratórium meghozza döntését az egyes pályázatok támogatásáról.

A nyert összeggel legkésőbb 2018. december 7-ig kell elszámolni, kizárólag 2018. évi számlákkal.

„Alapítvány az Apáczai Gimnáziumért”

## Kuratóriuma